gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7512, del 24-04-2015 (2015/3560)

Informació pública per a autorització administrativa d'instal·lació de gas natural en el terme municipal de Yátova. Expedient número CBREDE/2014/23/46.
-------------------------------------------------------------------------------------------------------------------------------------------------------

### Dades del document

Número de DOGV
:   7512

Data del DOGV
:   24-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3560


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública per a autorització administrativa d'instal·lació de gas natural en el terme municipal de Yátova. Expedient número CBREDE/2014/23/46. [2015/3560]  
Als efectes previstos en l'article 73 de la Llei 34/1998, de 7 d'octubre (BOE 08.10.1998), del Sector d'Hidrocarburs, en la ITC-ICG01 del Reial Decret 919/2006, de 28 de juliol (BOE 04.09.2006), pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, i en l'article 78 del Reial Decret 1434/2002, de 27 de desembre (BOE 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica:   
  
  
Expedient: CBREDE/2014/23/46  
Peticionari: Gas Natural Cegas, SA  
Emplaçament/zona geogràfica: terme municipal de Yátova.  
Projecte: projecte d'autorització administrativa de distribució de gas natural en el terme municipal de Yátova (València).  
Punt o punts de connexió: segons plànol núm. 2.  
Descripció: subministrament de gas natural per mitjà de mòdul de regasificació de gas natural liquat (GNL).  
Fases expansió (segons plànol): segons plànol núm. 4.  
Pressió o pressions: MOP 0,4 (5 bar màxim).  
Pressupost: 412.096 euros.  
  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, siti al carrer de Gregorio Gea, núm. 27, de València, així com presentar en l'esmentat servici territorial les al·legacions (per duplicat) que consideren oportunes en el termini de vint dies comptats a partir de l'endemà de la publicació d'este anunci.  
  
València, 14 d'abril de 2015.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 7498, del 02-04-2015 (2015/2966)

Notificació de requeriment de pagament de dèbits patrimonials . Expedient número A-DAFP-0164/14 i un altre.
-----------------------------------------------------------------------------------------------------------

### Dades del document

Número de DOGV
:   7498

Data del DOGV
:   02-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2966


Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Notificació de requeriment de pagament de dèbits patrimonials . Expedient número A-DAFP-0164/14 i un altre. [2015/2966]  
En compliment del que disposen els articles 59.5 i 61 de la Llei 30/1992, de 26 de novembre, de 13 de gener, de Règim Jurídic de les Administracions Públiques i del Procediment Administratiu Comú, modificada per la Llei 4/1999, mitjançant aquesta notificació es fa saber, a les persones interessades que es relacionen, el requeriment de pagament de dèbits patrimonials dels expedients administratius ressenyats més avall.  
Les persones interessades, per a coneixement i constància del contingut íntegre de l'expedient, podran comparéixer a les oficines de la Entitat d'Infraestructures de la Generalitat (EIGE), al carrer Girona, número 4, baixos, d'Alacant, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 30 dies.  
  
Expedient núm.: A-DAFP-0164/14  
Dades de la persona adjudicatària  
Cognoms: El Bekkaoui.  
Nom: Boumediene.  
Dades de l'immoble:  
Codi de l'immoble: 03 7024 0006  
Adreça: carrer Ronda Foia Oest, núm. 123, pis 3r, pta. B.  
Població: Castalla.  
Província: Alacant.  
Règim de cessió: arrendament.  
Data del requeriment: 23 de març de 2015.  
  
Expedient núm.: A-DAFP-0166/14  
Dades de la persona adjudicatària  
Cognoms: Moreno Moya.  
Nom: Felicidad.  
Dades de l'immoble:  
Codi de l'immoble: 03 7024 0039  
Adreça: carrer Santa Cecilia, núm. 1/5, pis 4t, pta. A.  
Població: Castalla.  
Província: Alacant.  
Règim de cessió: arrendament.  
Data del requeriment: 23 de març de 2015.  
  
Alacant, 31 de març de 2015.- La responsable de l'Àrea de Gestió de Vivenda Pública: María Jesús Rodríguez Ortiz.
Diari Oficial de la Generalitat Valenciana


Sumari del DOGV 7517, del 04-05-2015 (2015/3963)

ACORD de 30 d'abril de 2015, del Consell, pel qual s'autoritza l'aprovació d'un expedient d'enriquiment injust a favor de l'UTE Electromur, SA-Genera Quatro, SL.
-----------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3963


Data del document
:   30-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Acord

Descriptors 

:   * Conselleria d'Economia, Indústria, Turisme i Ocupació

ACORD de 30 d'abril de 2015, del Consell, pel qual s'autoritza l'aprovació d'un expedient d'enriquiment injust a favor de l'UTE Electromur, SA-Genera Quatro, SL. [2015/3963]  
El Consell, en la reunió del dia 30 d'abril de 2015, va adoptar l'acord següent:  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Economia, Indústria, Turisme i Ocupació resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació d'este expedient està justificada per la necessitat d'atendre el compliment de les obligacions econòmiques de la Generalitat, atés que ha rebut satisfactòriament els servicis prestats per l'UTE Electromur, SA-Genera Quatro, SL.  
Per això, en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, en l'exercici de les competències atribuïdes per l'article 28 de la Llei 5/1983, de 30 de desembre, de la Generalitat, del Consell, i a proposta del conseller d'Economia, Indústria, Turisme i Ocupació, el Consell  
  
  
  
ACORDA  
  
Primer  
Autoritzar l'aprovació, pel conseller d'Economia, Indústria, Turisme i Ocupació, d'un expedient d'enriquiment injust, per haver realitzat les prestacions de conformitat, en favor de l'UTE Electromur, SA-Genera Quatro, SL, per un import de quatre mil sis-cents sis euros i noranta-set cèntims (4.606,97 ?), IVA inclòs.  
  
Segon  
Autoritzar la imputació al pressupost corrent de les obligacions econòmiques contretes durant 2012 amb l'esmentada UTE i per l'import indicat.  
  
Tercer  
El present acord es publicarà en el Diari Oficial de la Comunitat Valenciana en el termini màxim de deu dies, de conformitat amb el que disposa l'article 39.5 de la Llei 1/2015, de 6 de febrer, de la Generalitat.  
  
  
Valencia, 30 d'abril de 2015  
  
El conseller secretari,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7627, del 01-10-2015 (2015/7897)

Correcció d'errades de la informació pública de la modificació del pla parcial d'ordenació detallada de millora del sòl industrial La Florida, en les normes subsidiàries de Salinas.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7627

Data del DOGV
:   01-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7897


Data del document
:   25-09-2015

Organisme emissor
:   Ajuntament de Salinas

Tipus de document
:   Correcció d'errades

Correcció d'errades

 Descriptors 

:   * Salinas
    * administració local
    * pla d'urbanisme

Correcció d'errades de la informació pública de la modificació del pla parcial d'ordenació detallada de millora del sòl industrial La Florida, en les normes subsidiàries de Salinas. [2015/7897]  
S'ha observat una errada material en el primer paràgraf de l'anunci d'aquest ajuntament publicat en el Diari Oficial de la Comunitat Valenciana número 7623, de data 25 de setembre de 2015, sobre informació pública de la modificació del pla parcial d'ordenació detallada de millora del sòl industrial La Florida en les normes subsidiàries de Salinas, i es realitza la correcció següent:  
  
On diu:   
«Es fa públic el Decret de l'Alcaldia número 2015-0978, de data 16 d'abril de 2015, que, literalment, és com seguix:»;  
  
Ha de dir:   
«Es fa públic el Decret de l'Alcaldia número 2015-0978, de data 16 de setembre de 2015, que, literalment, és com seguix:».  
  
  
Salinas, 25 de setembre de 2015.- L'alcalde: Isidro Monzó Pérez.
Diari Oficial de la Generalitat Valenciana


Sumari del DOGV 7473, del 25-02-2015 (2015/1597)

Citació a les persones interessades en l'expedient de domini per a la represa de tracte successiu número 876/2014.
------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1597


Organisme emissor
:   Jutjat de Primera Instància Número 1 de Dénia

Tipus de document
:   Anunci

Citació a les persones interessades en l'expedient de domini per a la represa de tracte successiu número 876/2014. [2015/1597]  
Juan José Valdehita García, secretari judicial del Jutjat de Primera Instància número 1 de Dénia, fa saber que en este jutjat se seguix l'expedient de domini 876/2014, per a la represa del tracte successiu, a instàncies de Joaquín Perles Torres, de la finca que es descriu a continuació:  
  
Rústica. Terra secana, cereals, a Dénia, partida Beniatlà, de díhuit àrees, noranta-cinc centiàrees. Confronta: nord, Catalina Vives; sud, José i Francisco Vives; est, Vicente Gil; i oest, Clara Ivars.  
Inscrita en el Registre de la Propietat de Dénia número 1, tom 195, llibre 54, foli 117, finca 8318.  
Referència cadastral: 46042Q338700042139NQ  
Són propietaris contigus els següents: Rosario Costa Fornés i José Coloma Mulet.  
  
La finca descrita va ser adquirida per Joaquín Perles Torres, per la participació i adjudicació de l'herència de sa mare Josefa Torres Mengual, que, al seu torn, l'havia adquirida de sa mare Josefa Mengual Oliver, per l'escriptura de donació atorgada davant del notari José Barona Sanchis, de data 16 de juny de 1958, protocol 421.  
Per la providència de data 8 de setembre de 2014, s'ha admés a tràmit l'expedient, ja que s'han complit els requisits legals. S'ha disposat citar les persones ignorades a les quals pot perjudicar la inscripció sol·licitada, a fi que, dins dels 10 dies següents, puguen comparéixer en este jutjat, per a al·legar-hi el que convinga al seu dret.  
  
  
Dénia, 8 de setembre de 2014.- El secretari judicial: Juan José Valdehita García.
Diari Oficial de la Generalitat Valenciana


Sumari del DOGV 7478, del 04-03-2015 (2015/1781)

Notificació de la sentència dictada en el procediment ordinari número 290/2012.
-------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1781


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 290/2012. [2015/1781]  
Procediment ordinari 000290/2012  
Sobre: altres matèries.  
De: UGT-PV.  
Procuradora: M. Pilar Iranzo Pontes.  
Contra: Conselleria de Governació i Confederació Sindical de Comissions Obreres del País Valencià.  
Procuradora: Esperanza de Oca Ros.  
Diligència d'ordenació  
Secretària judicial: Carolina León Freijeiro.  
En el procediment seguit en este òrgan judicial, amb el número 290/2012, a instàncies d'UGT-PV contra la Conselleria de Governació i la Confederació Sindical de Comissions Obreres del País Valencià, en data 21 de gener de 2015 s'ha dictat la sentència la dispositiva de la qual és la següent:  
  
«Estimem parcialment el recurs contenciós administratiu interposat per la UGT-PV, representat per la procuradora María Pilar Iranzo Pontes, contra el Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Servicis de Prevenció, Extinció d'Incendis i Salvaments de la Comunitat Valenciana, publicat en el Diari Oficial de la Comunitat Valenciana de 7 de febrer de 2012, amb la Generalitat Valenciana assistida i representada per un lletrat de la Generalitat.  
  
1. Anul·lem l'apartat de l'article 3.2.e i concretem en quatre el nombre de sindicats amb major representativitat: quatre vocals designats/ades, un/a per cada un dels quatre sindicats que tinguen major representativitat en l'àmbit de l'Administració local. Apartat que esta sala declara que no es troba d'acord amb el dret, i condemna l'Administració demandada a realitzar una nova redacció sense introduir-hi cap limitació.  
2. Confirmem en tota la resta la resolució impugnada.  
3. Sense costes.  
Contra esta resolució es pot interposar un recurs de cassació.  
Quan pertoque, i amb una certificació literal d'esta sentència, torneu l'expedient administratiu al centre de la seua procedència.  
Esta és la nostra sentència, que pronunciem, manem i firmem».  
  
  
I a fi que siga publicat en eixe periòdic oficial, expedisc este edicte.  
  
  
València, 26 de febrer de 2015.- La secretària judicial: Carolina León Freijeiro.
Diari Oficial de la Generalitat Valenciana


Sumari del DOGV 7461, del 09-02-2015 (2015/989)

Informació pública de l'acord de reactivació i del canvi de domicili social de la cooperativa.
----------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/989


Organisme emissor
:   Societat Cooperativa Valenciana Limitada de Regs Pou Immaculada Concepcio de Crevillent

Tipus de document
:   Anunci

Informació pública de l'acord de reactivació i del canvi de domicili social de la cooperativa. [2015/989]  
La Societat Cooperativa Valenciana Limitada Pozo Inmaculada Concepción de Crevillent, domiciliada a Crevillent (Alacant), avinguda de Sant Vicent Ferrer, número 16, 2n, amb CIF número H21591245, en assemblea general, celebrada el dia 7 de gener de 2015, va acordar per unanimitat:  
  
1. Procedir a reactivar la cooperativa.  
2. Canviar el domicili social al carrer de Salitre, número 12, 2n C, 03754 Crevillent (Alacant).  
  
S'han adaptat els estatuts a la Llei 8/2003, de 24 de març, i a la seua modificació per la Llei 4/2014, d'11 de juliol.  
  
Crevillent, 2 de febrer de 2015.- El president: Manuel Rocamora Cayuelas.
Diari Oficial de la Generalitat Valenciana


Sumari del DOGV 7532, del 25-05-2015 (2015/4757)

Informació pública de l'actualització de tarifes de subministrament d'aigua en alta en la Mancomunitat de Municipis de la Safor.
--------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4757


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua en alta en la Mancomunitat de Municipis de la Safor. [2015/4757]  
Es fa saber perquè se'n prenga coneixement que d'acord amb la tercera clàusula particular del contracte de prestació de servicis de subministrament d'aigua en alta, de data 9 de març de 2015, entre la Mancomunitat de Municipis de la Safor i l'Empresa General Valenciana del Agua, SA, la tarifa resultant per al primer any és la següent:  
  
  
Tarifa aigua en alta Preu unitari Unitat  
Quota fixa 1,417 Euros / abonat / mes  
Quota variable 0,123 Euros /m³  
  
  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre.  
  
Cosa que es fa pública perquè se'n prenga coneixement.  
  
València, 21 de maig de 2015.- L'apoderat: Isidoro Solera Solera.
Diari Oficial de la Generalitat Valenciana


Sumari del DOGV 7683, del 22-12-2015 (2015/10118)

CORRECCIÓ d'errades de la Resolució de 25 de novembre de 2015, del tribunal del concurs oposició per a la provisió de vacants d'auxiliar administratiu o administrativa de la funció administrativa d'institucions sanitàries de la Conselleria de Sanitat Universal i Salut Pública, convocat per Resolució de 24 de març de 2011, per la qual es fa pública la resolució definitiva del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7683

Data del DOGV
:   22-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/10590


Data del document
:   15-12-2015

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 25 de novembre de 2015, del tribunal del concurs oposició per a la provisió de vacants d'auxiliar administratiu o administrativa de la funció administrativa d'institucions sanitàries de la Conselleria de Sanitat Universal i Salut Pública, convocat per Resolució de 24 de març de 2011, per la qual es fa pública la resolució definitiva del concurs oposició. [2015/10531]  
S'ha advertit una errada en la publicació de la resolució esmentada (DOCV 7669, 01.12.2015), que es corregix a continuació:  
  
  
  
Els interessats que s'indiquen en esta correcció podran interposar un recurs d'alçada, davant de la Direcció General de Recursos Humans i Econòmics de la Conselleria de Sanitat Universal i Salut Pública, en el termini d'un mes des de la publicació d'esta correcció (articles 107 i 114 de la Llei de Règim Jurídic de les Administracions Públiques i del Procediment Administratiu Comú). Tot això sense perjuí que s'utilitze qualsevol altre recurs que per al seu dret estime convenient.  
  
  
València, 15 de desembre 2015.- El president del tribunal: José Cucó Oliver.
Diari Oficial de la Generalitat Valenciana


Sumari del DOGV 7570, del 14-07-2015 (2015/6293)

RESOLUCIÓ d'1 de juliol de 2015, del Rectorat de la Universitat d'Alacant, per la qual es declara inhàbil el mes d'agost de 2015, als efectes assenyalats en esta resolució.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7570

Data del DOGV
:   14-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6293


Data del document
:   01-07-2015

Organisme emissor
:   Universitat d'Alacant

Tipus de document
:   Resolució

RESOLUCIÓ d'1 de juliol de 2015, del Rectorat de la Universitat d'Alacant, per la qual es declara inhàbil el mes d'agost de 2015, als efectes assenyalats en esta resolució. [2015/6293]  
Comprovades les necessitats administratives d'esta Universitat d'Alacant durant el mes d'agost de 2015, i fent ús de les potestats i funcions conferides pels Estatuts de la Universitat d'Alacant, aprovats per Decret 25/2012, de 3 de febrer, del Consell de la Generalitat Valenciana, així com de les competències que li atribuïx l'article 20 de la Llei Orgànica 6/2001, d'Universitats, vist l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats referents a l'autonomia que atribuïx l'article 2 del mateix cos legal, resolc:  
  
  
Declarar inhàbil el mes d'agost de 2015, als efectes del còmput de terminis de les convocatòries de places de personal docent i investigador en règim de contractació laboral temporal. En este cas, els terminis s'interrompran el dia 1 d'agost de 2015 i el seu còmput es reiniciarà l'1 de setembre del mateix any.  
  
Contra esta resolució, que esgota la via administrativa, podrà interposar-se recurs potestatiu de reposició en el termini d'un mes, comptat a partir de l'endemà de la seua publicació, davant del mateix òrgan que va dictar la resolució, o bé interposar directament recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos, comptats des de l'endemà a la seua notificació.  
  
Alacant, 1 de juliol de 2015.- El rector: Manuel Palomar Sanz.